สุสานดันเต

สุสานดันเต (อิตาลี: Tomba di Dante หรือ Sepolcro di Dante) เป็นอนุสรณ์สถานสถาปัตยกรรมฟื้นฟูคลาสสิกของอิตาลี สร้างขึ้นครอบหลุมศพของกวีดันเต อาลีกีเอรี (Dante Alighieri; ค.ศ. 1265-1321) เมื่อ ค.ศ. 1781 ตั้งอยู่ถัดจากมหาวิหารซันฟรันเชสโก (Basilica di San Francesco) ใจกลางเมืองราเวนนา (Ravenna) อนุสรณ์สถานแห่งนี้ล้อมรอบด้วยพื้นที่ "โซนาดันเตสกา" (zona dantesca) หรือ "เขตดันเต" เป็นพื้นที่ซึ่งผู้เยี่ยมชมต้องต้องอยู่ในความสงบและสำรวม สวนขนาดเล็กทางด้านขวาของอนุสรณ์สถานเดิมเป็นระเบียงฉันนบถของอาราม แต่ปัจจุบันเหลือเพียงแนวเสานางจรัลอยู่ด้านเดียว สวนแห่งนี้มีชื่อเรียกว่า กวาดราร์โกดีบรัชโชฟอร์เต (Quadrarco di Braccioforte) มีที่มาจากเรื่องเล่าที่ว่าพื้นที่นี้มีคนสองคนภาวนาต่อ "พระกรอันทรงฤทธิ์" ของพระคริสต์เพื่อรับรองการทำสัญญาของพวกตน จึงมีการวาดรูปพระกรบนช่องโค้งของประตู อ้างอิง